OzLabs/hebrew-wiki-articles huggingface dataset:
אלבום מוזיקה

אלבום של יצירה אחת המוקלטת על מספר תקליטי 78
אלבום מוזיקה הוא אוסף קטעי מוזיקה, בדרך כלל שירים, היוצאים לאור כיחידה אחת.

מקור המושג "אלבום מוזיקה" הוא באלבומי תקליטים שיצאו לאור במחצית הראשונה של המאה ה-20. התקליטים באותה תקופה היו בדרך כלל בקוטר של 10 אינץ' (25 סנטימטר) והסתובבו במהירות של 78 סיבובים לדקה, נתונים אלה הגבילו את תכולתו של צד אחד של תקליט לכשלוש דקות. משך זמן זה הספיק לשיר אחד בלבד, כך שבתקליט אחד היו שני שירים (שיר אחד בכל צד) או שני קטעי מוזיקה. התקליטים נמכרו אז בעטיפות מרובעות מנייר פשוט עם פתח עגול באמצע, על מנת שיראו דרכו את התווית במרכז התקליט שם היה המידע על השיר.

בשנת 1909 חברת התקליטים Odeon הוציאה לאור מארז מעוצב שהכיל את "הסוויטה – מפצח האגוזים" של המלחין צ'ייקובסקי על גבי ארבעה תקליטים בעלי שני צדדים, הכרוכים יחד בכריכה קשה. מארז זה כונה לראשונה בשם "אלבום". פורמט זה אומץ בהדרגה על ידי חברות התקליטים. בכריכה החיצונית והפנימית של האלבום היה מקום לתמונות, עיצוב גרפי, רשימת שירים, וכן מידע על האמן וההפקה. אלבומים אחרים הכילו יצירות ארוכות של מוזיקה קלאסית או אופרות שחולקו למספר תקליטים.

בשנת 1948 הגיע פורמט תקליטים חדש: אריכי הנגן בקוטר של 12 אינץ' (30 סנטימטר) המסתובבים במהירות של 33 ו-1/3 סיבובים לדקה עם חריצים צפופים וצרים יותר. בתקליטים אלה העשויים מויניל היה מקום שהספיק לעשרה או לעשרים שירים בתקליט אחד. עם הופעת אריך הנגן הופסקה ההוצאה לאור של האלבומים מרובי התקליטים והמונח אלבום היגר לתקליט הויניל אריך-הנגן, ומאז הוא נקרא גם כן אלבום. מאז שהתרחב השימוש בתקליטורים המונח אלבום עבר לתקליטור המוזיקה ולמעשה מתאר היום כל אוסף מוזיקלי שמוצא לאור ללא קשר לפורמט ההפצה שלו.

זמן ההשמעה המוגבל לשלוש עד ארבע דקות של התקליטים הישנים השפיע על הרגלי ההאזנה למוזיקה פופולרית, ואף כיום מקובל בתעשיית המוזיקה ליצור שירים ולהיטים לפי המגבלה הזו.

השאלה כמה קטעי מוזיקה זכאים להקרא "אלבום" עודנה פתוחה. יש הגורסים כי חייבים להיות לפחות 8 קטעים, ואילו חוקי המצעדים הבריטים קובעים שבאלבום צריכים להיות לפחות 4 קטעים או 20 דקות של מוזיקה.

להקות וחברות תקליטים נוהגות להוסיף לאלבומים תוספות ומידע ההופכים את אריזת האלבום לפן נוסף של היצירה האומנותית. תוספות כאלה הן:
* מילות שירים
* מידע על המחברים, המלחינים והנגנים
* תמונות והגיגים
* אריזות מעוצבות גרפית באופן מיוחד
* אריזות העשויות מחומרים בלתי רגילים, כמו עץ או פלסטיק אטום

נכון להיום, אלבום המוזיקה הנמכר ביותר בכל הזמנים עם כ-110 מיליון מכירות הוא Thriller של מייקל ג'קסון. האלבום ידוע כנמכר ביותר עוד משנת 1984 (כשנה אחרי צאת האלבום) ועד היום.

== סוגי אלבומים ==
* אלבום אולפן – אלבום שהוקלט באולפן הקלטות.
* אלבום הופעה – אלבום שהוקלט בהופעה חיה.
* אלבום בכורה – האלבום הראשון של זמר, להקה או פזמונאי.
* מיני-אלבום – אלבום קצר.
* סינגל – תקליט, קלטת שמע או תקליטור המכיל שיר בודד או מספר שירים מצומצם.
* אלבום להיטים – סוג של אלבום אוסף שיכול לכלול שירים מצליחים שכבר יצאו לאור בעבר, שירים נדירים (Rarities) או שילוב של שניהם.
* אלבום זהב – הוא אלבום מוזיקה שנמכר במספר גבוה ומוגדר מראש של עותקים
* אלבום קונספט – יצירה המגובשת רעיונית, לרוב ממקור השראה ספרותי, או מעולם התיאטרון
* אלבום רמיקס – אלבום המכיל בעיקר רמיקסים או גרסאות אקוסטיות של שירים אשר נכללו בדרך כלל בתוך אלבום אולפן או מיני-אלבום במקור

== קישורים חיצוניים ==

*
קטגוריה:מוזיקה
קטגוריה:מוזיקה מוקלטת
אורניים

אורניים (אָרְנִיּים, שם מדעי: Pinaceae) הם משפחת עצים מסדרת המחטיים. לעליהם צורת סרגל או מחט, והם מתפתחים על ענפים קצרים. ענף קצר אינו גדל באורכו, וכעבור שנה או שנתיים הוא מת ונושר עם עליו המחטניים. פרחיהם הזכריים הם בעלי אבקנים. יערות של עצים בני משפחה זו משתרעים על פני שטחים עצומים, בעיקר בחצי הכדור הצפוני. הסוגים החשובים ביותר של אורניים הם אורן, ארז, אשוח, אשוחית ועוד.

בישראל צומחים שלושה מינים של אורניים: אורן הצנובר, אורן קפריסאי ואורן ירושלים.

==מיון==
*תת-משפחת Pinoideae
**סוג אורן (Pinus) - בו 115 מינים
*תת-משפחת Piceoideae
**סוג אשוחית (Picea) - בו 35 מינים
*תת-משפחת Laricoideae
**סוג ומין יחיד Cathaya argyrophylla
**סוג ארזית או לגש (Larix) - בו 14 מינים
**סוג צוגנית (Pseudotsuga) - בו 5 מינים
*תת-משפחת Abietoideae
**סוג ומין יחיד Pseudolarix amabilis
**סוג אשוח (Abies) - בו 50 מינים
**סוג ארז (Cedrus) - בו 4 מינים
**סוג קטליריה (Keteleeria) - בו 3 מינים
**סוג ומין יחיד Nothotsuga longibracteata
**סוג צוגה (Tsuga) - בו 9 מינים

==קישורים חיצוניים==

* 

*

קטגוריה:צמחים שתוארו ב-1830
קטגוריה:טקסונים שתוארו בידי פרידריך קרל לודוויג רודולפי
קטגוריה:משפחות צמחים
אלקמן

המשורר אלקמן. ציור מהמאה ה-3 לספירה
אלקמן היה המשורר הלירי הראשון ביוון העתיקה. פועלו מתוארך למאה השביעית לפנה"ס. התפרסם ביצירות ליריות מקהלתיות. מוצאו של אלקמן אינו ברור אך משוער שהיה במקורו לידי מהעיר סרדיס שבמערב אסיה הקטנה, הוא הובא לספרטה כעבד אך שוחרר כעבור זמן על ידי משפחה שרכשה אותו בשל כישוריו ואיכויותיו הליריות. אלקמן הוא הנציג הקדום ביותר של הקאנון האלכסנדרוני, שבו מככבים תשעה משוררים ליריים מובילים, ובכללם סאפפו, אנאקראון, פינדארוס ועוד.

==יצירות לבתולות==
במחצית המאה ה-19 נחשף פפירוס באחת הפירמידות המצריות ובו 100 טורי יצירה לירית משל אלקמן בשם "פרתניאון", כלומר שיר שבוצע על ידי מקהלה של נשים בתולות ("פרתנוס" ביוונית פירושו בתולה).
שירים מהסוג הזה הושרו בחגיגות דתיות, ובכללם מרומזים יחסים לסביים בין הנערות של ספרטה. פרסום השירים מסוג זה די מפתיע נוכח השמרנות הספרטאית.

==השרידים==

פרט לפפירוס שנמצא במאה התשע עשרה, מבין יצירותיו של אלקמן נותרו 6 חיבורים ליריים, והללו מכילים בין חמישים לשישים המנונים, אך גם אלה אבדו בתקופת ימי הביניים, ומה שידוע לנו על אלקמן מתמצה בציטוטי יצירתו המשובצים אצל מחברים אחרים.

המלחין יחזקאל בראון חיבר את אלקמן, יצירה למקהלת גברים א-קאפלה על פי פרגמנטים של אלקמן.

== לקריאה נוספת ==
מבחר מקיף מיצירתו של אלקמן, כולל הערות, מצוי בספרו של שמעון בוזגלו: שַד לילה שחור, 2006.

== קישורים חיצוניים ==

* [http://pds.lib.harvard.edu/pds/view/10651365 תמונה] של חלק מהפפירוס באתר [http://library.harvard.edu/ ספריית אוניברסיטת הרווארד]
* 

==ביאורים==

==הערות שוליים==

קטגוריה:משוררי יוון העתיקה
מוזיאון ז'אק מרשיי לאמנות טיבטית

מוזיאון ז'אק מרשיי לאמנות טיבטית (באנגלית: Jacques Marchais Museum of Tibetan Art) הוא מוזיאון אמנות בגבעת ליטהאוס בסטטן איילנד בעיר ניו יורק שבארצות הברית.

==מבנה המוזיאון והקמתו==
המוזיאון ממוקם בשני מבנים עשויים אבן, הבנויים בצורה של מנזר בסגנון מנזרי הרי ההימליה. המוזיאון נבנה בין 1945–1947 בחסותה של ג'קלין קלובר, שחקנית וסוחרת באמנות אסייתית הידועה בכינויה "ז'אק מרשיי". אף שמעולם לא ביקרה בטיבט, קלובר התאהבה באמנות הטיבטית בשנות ה-30 של המאה ה-20 והקדישה את חייה לאסוף אמנות טיבטית.

במוזיאון מעל 1,200 מוצגים של אמנות טיבטית החל מהמאה ה-15 ועד המאה ה-20 הכוללים פסלי מתכת, חפצי פולחן ותמונות היסטוריות.

בשנת 1991 ביקר הדלאי למה - טנזין גייאטסו במוזיאון.

==קישורים חיצוניים==

* 

ז'אק מרשיי
זליק מאזור

זֶלִיק (זליג) מַאזוּר (בכתיב יידיש: זעליג מאַזור; Zelik Mazur; 1913, קרטוז-ברזה, רוסיה הלבנה – ספטמבר 1970, סאו פאולו, ברזיל) היה סופר יידיש, עורך, סופר ילדים ומוציא לאור של עיתון ילדים, יהודי ממוצא פולני-רוסי שפעל בארגנטינה ובברזיל.

== ביוגרפיה ==
מאזור התייתם בגיל רך, וגדל בבית יתומים יהודי בעיר בריסק שבתקופה זו הייתה חלק של האימפריה הרוסית. כבר בהיותו בר מצווה החל לכתוב, לערוך ולהוציא לאור עיתוני ילדים ביידיש, מאוירים וכתובים בידיו. בגיל חמש עשרה פרסם רשימות נוגעות ללב על החיים בבית היתומים, בעיתוני הילדים היידישאיים הגדולים בוורשה.

בשנת 1931 היגר זליק מאזור מפולין לארגנטינה, והשתקע בבואנוס איירס. בתחילה עבד בטחנות קמח ואצל סוחרי תבואות, אך עד מהרה פרץ לעולם העיתונות וספרות הילדים היהודית בארגנטינה. סיפור ילדים משלו זכה בפרס ראשון בתחרות של סיפורי יידיש בשנת 1935, והוא הפך לסופר ועיתונאי המתפרנס מכתיבתו. סיפורי הילדים שלו נדפסו, עד השמדת יהדות אירופה, בכל רחבי העולם היהודי. הוא פרסם את יצירותיו גם תחת שמות בדויים, בין השאר חתם בשמות משה קוזה, ז. הירשלזון וזליקסון.

בשנת 1939 ייסד את עיתון הילדים היידישאי "אַרגעניטנער ביימעלעך" ("אילנות קטנים של ארגנטינה"), שהיה למפעל חייו. לעיתון זה הקדיש את רוב שנותיו, בעריכה באיסוף וליקוט, בכתיבה ובאיור. יותר משלושים שנה הופיע עיתון הילדים המשובח שלו. אבל קהל קוראי היידיש בארגנטינה, ביתר יבשת אמריקה ובאירופה הלך והתמעט, ובשנים האחרונות היה זה למעשה עיתון ללא קוראים.

בשנות חייו האחרונות היה נציג העיתון "יידישע פרעסע" (שיצא בריו) בסאו פאולו. נפטר בסאו פאולו בספטמבר 1970, בן 57.

זליק מאזור פרסם למעלה מעשרה כרכים של סיפורי ילדים, וכרכי העיתון שלו מגיעים לעשרות. ספריו לא תורגמו לעברית, אך מספר ספרים בודדים תורגמו לספרדית, ויצאו לאור בבואנוס איירס.

זליק התחתן עם ציפורה קנטור בשנת 1941 שהיא בת למלחין קנטור בארגנטינה והיא בעצמה למדה לנגן וכתבה שירים בישראל.

היו להם שלושה ילדים שהתגוררו בישראל: שניים מהם בקיבוץ רמות מנשה, צבי ועקיבא מאזור, ובת, יעל קופמן, בגן יבנה. השלושה נפטרו בשנים 2018–2022.

==קישורים חיצוניים==

* [http://yleksikon.blogspot.com/2017/07/zelig-zelik-mazur.html קורות חיים]

==הערות שוליים==

קטגוריה:סופרים יהודים ארגנטינאים
קטגוריה:סופרים כותבי יידיש
קטגוריה:סופרי ילדים ונוער יהודים
קטגוריה:סופרים יהודים ברזילאים
קטגוריה:עיתונאים כותבי יידיש
קטגוריה:עורכי עיתונים ביידיש
קטגוריה:עיתונאים יהודים ארגנטינאים
קטגוריה:עיתונאים ברזילאים
קטגוריה:מו"לים יהודים
קטגוריה:סופרי ילדים ונוער יידישאים
קטגוריה:נפטרים ב-1970
קטגוריה:ילידי 1913
צורה (אתר אינטרנט)

צורה הוא אתר אינטרנט שבו מתפרסמות יצירות גולשים. האתר הוקם בשנת 2002 על ידי מנחם דוד ומנוהל על ידו.

נכון לאוגוסט 2006 מופיעות באתר כ-22,000 יצירות של כ-2,200 יוצרים, רובן מתחום השירה ומיעוטן מתחומים אחרים כמו סיפורת, תרגום, צילום ועוד. האתר מתייחד בכך שלעומת אתרי יצירה אחרים, כמו במה חדשה או דג אנונימי, רוב מפרסמי היצירות בו נמנים עם החברה הציונית דתית ורבות מן היצירות עוסקות בתכנים הקשורים בדרך זו או אחרת לאמונה הדתית. 

מנגנון תגובות מאפשר לגולשים להגיב ליצירות המתפרסמות ולבחור אותן לרשימת היצירות האהודות וכך מתאפשרת חשיפת יצירות איכותיות מתוך ריבוי החומר המתפרסם. בנוסף קיימת קטגוריה של "המלצות העורכים". ברבות הזמן נוצרה סביב האתר קהילה ומדי פעם מקיימים חברי האתר מפגשים.

==קישורים חיצוניים==
* 

אתרים דומים:
* [http://www.inn.co.il/Tolaim פסיפס] (מבית ערוץ 7)
* [http://www.kipa.co.il/bikorim ביכורים] (מבית כיפה)

קטגוריה:אתרים מבוססי תוכן משתמש
קטגוריה:אתרי אינטרנט ישראליים
קטגוריה:אתרי אינטרנט דתיים
באהיה

באהיה (בפורטוגזית: Bahia, מבוטא בָּאִייָה, משמעות מילולית: מפרץ) היא מדינה בצפון-מזרח ברזיל. מבחינה תרבותית, מתייחס המושג "באהיה" בעיקר לסלבדור בירת באהיה ולסביבתה, שבהם האוכלוסייה מושפעת מהתרבות האפריקאית, ולא לכל אזורי המדינה.

המדינה כוללת את אזור החוף האטלנטי, (mata atlântica), אזור המטעים היוצא ממפרץ באהיה, בו גדלים טבק וסוכר, (recôncavo) והאזור הפנימי, אזור הפלאנלטו (planalto). נהר סאו פרנציסקו עובר מן האזור האטלנטי, דרך הפלאנלטו והגבול הצפוני של המדינה, לתוך המדינה השכנה, מינאס ז'ראיס.

מלבד הבירה סלבדור, קיימות מספר ערים חשובות במדינה: אִילִיֶאוּס (עירו של הסופר ז'ורז' אמאדו), העיר העתיקה איטפריקה, השוכנת על אי הנושא את אותו שם, במפרץ באהיה, קצ'ואיירה, ויטוריה לה קונקוויסטה, ולנסויה.

==היסטוריה==
לפני ההתיישבות האירופית, התגוררו באזור קבוצות שונות של ילידים, ביניהן הפטקסו (Pataxó), אשר עדיין מצויים באזורים הפחות מיושבים של באהיה.

בשנת 1500 הגיע הפורטוגזי פדרו קברל לאזור החוף הדרומי של באהיה (כיום, פורטו סגורו) והכריז על השטח כטריטוריה פורטוגזית. העיר סלבדור הוקמה על ידי פורטוגל ב-1549 בתקופת ברזיל הקולוניאלית. העיר שימשה כמרכז המנהלי (וכעיר בירה בפועל) של הקולוניות הפורטוגזיות ביבשת אמריקה עד 1763. עם זאת, במשך תקופה קצרה, בין מאי 1624 לאפריל 1625, החזיקו ההולנדים בבאהיה.

אזור באהיה היה האחרון במדינות ברזיל שהצטרף לקונפדרציה העצמאית והוא נותר נאמן לכתר הפורטוגזי כשנתיים לאחר ששאר ברזיל קיבלה עצמאות.

בין המאות ה-16 וה-18 הייתה באהיה מרכז לגידול סוכר, ומספר ערים היסטוריות הוקמו בתקופה זו. אחד מהגורמים החשובים בכלכלת גידולי הסוכר הייתה יבואם של עבדים מאפריקה. יותר מ-37% אחוזים מכלל העבדים אשר נלקחו מאפריקה הובאו לברזיל, ורובם עברו דרך באהיה, לפני שהועברו למטעים ברחבי המדינה. צ'ארלס דרווין ביקר בבאהיה ב-1832 במסעו המפורסם.

== כלכלה==
באהיה היא מרכז הייצור והייצוא העיקרי של קקאו בברזיל. בנוסף לחקלאות והתעשייה החשובים, קיימים בבאהיה גם מרבצים של מינרלים ונפט. יסוד נוסף בכלכלה הוא תיירות: קו החוף הארוך, החופים היפים ואוצרות התרבות שלה הופכות אותה לאחד מן היעדים העיקריים לתיירות בברזיל.

==תרבות באהיה==

כאמור, כאשר מתייחסים לתרבות בבאהיה, הכוונה בעיקר לתרבות בסלוואדור ובאזור מפרץ "כל הקדושים", שבהם נפוצה אוכלוסייה ממוצא אפריקאי. בגלל היותה המרכז העיקרי של סחר העבדים בברזיל, קיים גם כיום חותם אפריקאי על התרבות והמנהגים בבאהיה, המשפיעים על ברזיל כולה. בין ערכי התרבות החשובים בבאהיה אפשר לראות את דת הקנדומבלה המושפעת מהאמונות של היורובה, אמנות הלחימה קפואירה, מוזיקה המושפעת מאפריקה (כמו אשה), סגנון הריקוד אפוקסה וסגנון בישול המושפע מן המטבח המערב אפריקאי.

באהיה היא מקום הלידה של מוזיקאים ברזילאים מפורסמים כמו דוריבאל קאיימי, ז'ואאו ז'ילברטו, ז'ילברטו ז'יל, קייטנו ולוזו ואחותו מאריה בתניה, ההרכב Novos baianos, דניאלה מרקורי, איווטי סנגלו, וקארליניוס בראון. במחוז פועלות להקות מפורסמות כמו אולודום, ארה קטו ואילה איה, וכן היא מחוז הולדתו של הסופר ז'ורז'י אמאדו.

==קישורים חיצוניים==

* 
* [https://web.archive.org/web/20160128211926/http://www.ba.gov.br/ האתר הרשמי של מדינת באהיה] 
* 

*
קטגוריה:ברזיל: מדינות
קטגוריה:ברזיל הקולוניאלית
נוסח רומניא

נוסח רומניא (הידוע גם כ"נוסח הרומניוטים") הוא נוסח התפילה של היהודים הרומניוטים. עדה זו מורכבת מיהודים שחיו בטורקיה האירופית, יוון והבלקן, עוד בימים שנשלטו על ידי ה.

== סגנון הנוסח ותוכנו ==
בדומה לנוסח איטליה גם הנוסח הרומניוטי מתאפיין בקרבה מסוימת לנוסח הארץ-ישראלי הקדום. למעשה הנוסח הקרוב ביותר לנוסח הרומניוטי הוא הנוסח האיטלקי, ושני הנוסחים יחד מכילים מסורות קדומות שנעלמו בנוסחי תפילה אחרים, כדוגמת אמירת כל נדרי בעברית. על פי המסורת של הקהילה, מוצאם של היהודים הרומניוטים הוא מארץ ישראל, דבר שהביא להשפעה גם על נוסח התפילה. גם התוכן הפיוטי במחזור רומניא כולל גם מפיוטי ארץ ישראל הקדומים והוא הולך בזה כפי מנהגי איטליה, אשכנז וצרפת שאימצו את הפיוט הארץ ישראלי ושלא כמנהג ספרד ותימן.

לרומניוטים היו גם מנהגים מיוחדים במבחר ההפטרות. ההפטרות לפי נוסח רומניא מבוססות על פי ההפטרות במנהג הארצישראלי הקדום, לעומת מנהגי שאר העדות שמבוססים על המנהג הבבלי. לפי נוסח רומניא סיימו את התורה בשנה אחת כמנהג הבבלי, ולכן נבחרה הפטרה אחת מתוך הפטרות שלשת הסדרים, המקבילים לכל פרשה. בנוסח שולבו פיוטים של שלמה שרביט הזהב.

== הנוסח בעת החדשה ==
נוסח הרומניוטים כמעט ונעלם לחלוטין לאחר גירוש ספרד, כשהגיעו לארצות אלו גם יהודים ספרדים וגם יהודים אשכנזים שהביאו איתם את נוסח התפילה שלהם, שדחק את הנוסח הרומניוטי. סידורים על פי נוסח הרומניוטים נדפסו במספר קטן מאוד של מהדורות, וכיום כמעט שאין מתפללים בו. 

בשנות 2000 מצויים בעולם מעט בתי כנסת שמשמרים את הנוסח:

* יוון - בערים יאנינה ואתונה, (תפילות בעיקר בימים נוראים), בעיר קונסטנצה שברומניה, ב"בית הכנסת הגדול" שבעיר זו ובעוד קהילות בבלקן. 

* ישראל - בשכונת אהל משה בנחלאות שבירושלים קיים עד היום בית כנסת של רומניוטים יוצאי יאנינה בשם "בית אברהם ואהל שרה לקהילת יאנינה". 
* בלואר איסט סייד, בניו יורק, - קיים בית כנסת "קהילה קדושה יאנינה", שבו מתקיימות תפילות בשבת ובחגים. 

בתי כנסת אלה שומרים על חלק מפיוטי המחזור הרומניוטי והמנגינות של בני קהילת העיר יאנינה שביוון, אולם מתפללים שם לפי נוסח הספרדים.

==לקריאה נוספת==
* דניאל גולדשמידט, "[https://www.ybz.org.il/_Uploads/dbsArticles/sefunotVIII_OCR.pdf על מחזור רומניא ומנהגו]", ספונות ח, תשכ"ד [נדפס גם במחקרי תפילה ופיוט, ירושלים, תש"ם, עמ' 122–152].
* דניאל גולדשמידט, "מחזורים כמנהג קהילות יוון", בתוך מחקרי תפילה ופיוט, ירושלים, תש"ם, עמ' 217–288.

==קישורים חיצוניים==

* 
* [https://www.hebrewbooks.org/42202 סדר תפילות, תחינות ופזמונים לכל ימות השנה] כמנהג ק"ק תושבי רומניא, ויניציאה תכ"ה באתר היברובוקס. נוסח הקבע פחות או יותר זהה לדפוס רפ"ג הנ"ל, אבל נשמטו רוב רובם של הפיוטים.
* [http://www.kkjsm.org/ קהילה קדושה יאנינה] - בית כנסת של הרומניוטים בניו יורק, צאצאי העיר יאנינה ביוון. בבית הכנסת שומרים על חלק מהפיוטים מנוסח רומניא, והמקום משמש גם כמוזיאון.
* ספר הרנה והתפלה, הכולל את הפיוטים הנאמרים בבית אברהם ואהל שרה לקהילת יאנינה בירושלים. יצא בשתי מהדורות, בתשכ"ח ובתשנ"ח , עם שיוניים שמשקפים את שינויי המנהגים בבית הכנסת בין אותן השנים.
* אמנון שילוח, [https://www.nli.org.il/he/discover/music/jewish-music/piyut/articles/introductions/music/the-musical-tradition-of-the-greek-jews המסורת המוזיקלית של יהודי יוון] באתר הפיוט והתפילה
* הקלטות של כמה קטעי תפילה באתר של [https://www.kkjsm.org/romaniote-liturgy קהילה קדושה יאנינה] בניו יורק.
* 

==הערות שוליים==

רומניוטים
קטגוריה:יהדות הבלקן
נוסח צרפת

נוסח צרפת הוא השם המקובל לנוסח תפילה שהיה קיים בעבר בקהילות בצפון צרפת, כאשר הנוסח של דרום צרפת מכונה "מנהג פרובינצא" או "מנהג פרובנס". אחד המקורות החשובים לנוסח צרפת הוא "מחזור ויטרי". נוסח צרפת קרוב במידת מה לנוסח האשכנזי אך שונה ממנו גם בנוסח התפילה וגם בפיוטים. לדעת הרב אהרן גבאי, נוסח צרפת מורכב מנוסח אשכנז ונוסח פרובנס<ref>אהרן גבאי, "[https://www.machonso.org/hamaayan/?gilayon=66&id=2190 מיפוי נוסחי התפילה]", המעין סב [ד] (תמוז תשפ"ב), עמ' 156–184.</ref>. יש לציין שכמו נוסח אשכנז קודם המצאת הדפוס, הנוסח אינו אחיד, ויש חילוקי מנהגים בין קהילה לחבירתה ובין אזורים שונים.

לאחר גירוש יהודי צרפת הסופי בשנת 1394, חדל נוסח צרפת להתקיים כמעט לחלוטין. אמנם, שלוש קהילות בצפון איטליה, בערים אסטי, פוסאנו ומונקאלוו (בראשי תיבות אפ"ם), שהוקמו על ידי יהודים ממגורשי צרפת שמרו בימים הנוראים בלבד על מנהגם של יהודי צרפת, עם מעט השפעות מנוסחים אחרים (בשאר השנה התפללו לפי נוסח אשכנז המערבי עם השפעות של נוסח איטליה). 

נוסח צרפת נעלם בטרם הומצא הדפוס ועל כן מעולם לא נדפס. גם נוסח אפ"ם בימים הנוראים לא נדפס מעולם, ויהודי אותן קהילות אמרוהו מתוך כתבי יד ששמרו בידיהם והעתיקו. במחזור לפי מנהגי בני אשכנז לכל ענפיהם של דניאל גולדשמידט ויונה פרנקל נכללו הפיוטים שנאמרו בתפילות המועדים במנהג צרפת.

היהודים ששבו לצרפת לאחר הגירוש לא חידשו את הנוסח הצרפתי הקדום אלא שמרו על המנהגים מהארצות מהן היגרו. לפיכך, נוסח התפילה העיקרי היום בקהילות היהודיות של צרפת הוא נוסח הספרדים ולאחר מכן נוסח אשכנז (בעיקר נוסח אשכנז המערבי) ונוסח ספרד.

==לקריאה נוספת==
על מחזור אפ"ם:
* דניאל גולדשמידט, "[http://bookreader.nli.org.il/NliBookViewer/?ie_pid=IE47208320&_ga=2.267982862.1853259061.1584282886-222865101.1513872871#page/n0/mode/2up לקט שכחה ופאה למחזור אפ"ם]", קריית ספר ל' (תשט"ו), עמ' 118–136 [נדפס שנית בקובץ מחקרי תפילה ופיוט, ירושלים תש"ם, עמ' 80–121]
* יוסף ויכלדר, מנהג אפ"ם, המוסף התורני של המבשר, ערב ראש השנה תשע"ד 4 בספטמבר 2013.

==קישורים חיצוניים==
*כתב יד של [http://aleph.nli.org.il:80/F/?func=direct&doc_number=000121885&local_base=NNL01 מחזור ויטרי] בקטלוג הספרייה הלאומית, עם סריקות.
*מחזור ויטרי הנדפס [http://www.hebrewbooks.org/9377 חלק א] ו[http://www.hebrewbooks.org/10172 חלק ב] באתר היברובוקס.
* , שהוא ספר מנהגים לפי מנהג צרפת.
* [https://www.nli.org.il/he/manuscripts/NNL_ALEPH000108888/NLI#$FL29057157 כתב יד של מחזור נוסח אפ"ם] לימים נוראים, באתר הספרייה הלאומית, עם סריקה.

==הערות שוליים==

צרפת
קטגוריה:יהדות צרפת
נוסח פרס

נוסח פרס הוא נוסח תפילה שבו נהגו להתפלל בעבר יהודי פרס ובוכרה. בתקופה קדומה התפללו בו גם יהודי קאיפנג שבסין. מקורו של הנוסח הוא בימי הגאונים, והוא מבוסס ברובו על סידור רב סעדיה גאון.

יהודי פרס התפללו בנוסח זה עד המאה ה-16 בערך, אך לאחר הגעת מגורשי ספרד למזרח התיכון החל נוסח הספרדים להתפשט, ומן המאה ה-17 בערך, עברו יהודי פרס לנוסח הספרדים. הקהילה היהודית בקאיפנג שקעה והתבוללה, וכך נותר נוסח פרס בבוכרה בלבד. משום כך, מרבית כתבי היד של הנוסח הם מבוכרה. לקראת סוף המאה ה-18 הגיע לבוכרה השד"ר ר' יוסף ממן, שהזדעזע לראות את חוסר בקיאותם של יהודי פרס בנושאי יהדות בכלל ובתפילה בפרט. סידורים בנוסח פרס היו רק בכתבי יד בודדים, ויהודים רבים כלל לא ידעו להתפלל. ר' יוסף ממן שכנע את יהודי בוכרה לעבור לנוסח הספרדים ודאג להפיץ סידורים מודפסים בנוסח זה. מאז, בתהליך דומה לזה שעבר על יהודי המשריק ופרס, נשתרש נוסח הספרדים בקרב יהודי בוכרה, ונוסח פרס חדל מלהתקיים.

==מאפייני הנוסח==
===בכל יום===
*ברכות התורה: לעסוק בכל דברי תלמוד תורה והלכה והערב נא וכו'. אחרי ברכות התורה, אומרים מיד פרשת הקרבנות.
*יש פיוט שמקדים את ברוך שאמר.
*בברכת עבודה: ואישי ישראל, היום היא תפלתם ותפלתם ועבודתם.

===קבלת שבת===
*אומרים תהילים צ"ב ותהילים צ"ג. לאחר מכן, אומרים כמה פסוקים, שחלקם מתחילים במילה "אורך" ומהווים שרשור עם סוף מזמור זה (ה' לאורך ימים).

===ערבית לשבת===
*לפני ברכות בשבת, אומרים "זכר רחמיך ה' וחסדיך וגו'" (תהלים כה:ו) ו"ה' הושיעה המלך יעננו ביום קראנו" (תהלים כ:י).
*עניית הקהל לברכו "ברוך ה' המבורך שמו וזכרו תמיד לעולם ועד".
*בתפילת ערבית של שבת, לא אומרים פסוק "ויכולו", אלא מתחילים "ויברך אלהים" (בדומה לנוסח התכלאל).

==לקריאה נוספת==
* שלמה טל (עורך), [http://www.hebrewbooks.org/20923 נוסח התפילה של יהודי פרס], מכון בן-צבי, ירושלים, תשמ"א
* 

==הערות שוליים==

פרס
קטגוריה:יהדות איראן ופרס
נוסח צה"ל האחיד

הנוסח האחיד בצה"ל הוא כינוי לנוסח התפילה שנקבע על ידי הרב הצבאי הראשי שלמה גורן בסידור הצה"לי.

בשנת 1963, ערך הרב הצבאי הראשי, שלמה גורן, סידור תפילה שישמש את החיילים בבסיסי צה"ל. בהתאם למדיניות מיזוג הגלויות שנהגה באותה תקופה, ביקש הרב גורן לקבוע נוסח אחיד שישמש את כלל החיילים ובחר את נוסח ספרד אשר משלב בין נוסח אשכנז לנוסח הספרדים. הרב גורן לא המציא נוסח תפילה חדש אלא קבע את הנוסח האחיד להיות נוסח ספרד. 

המספר המועט של המתפללים בכל אחד מבסיסי צה"ל דרש ברוב המקרים שכולם יתפללו יחד כדי שיתפללו במניין. לדעת המצדדים בנוסח אחיד, השימוש בנוסח אחיד ימנע ויכוחים על הנוסח בין המתפללים ויאפשר לכאלו המצטרפים לתפילה להתמצא יותר בקלות בתפילה.

==ההתנגדות לנוסח האחיד==
הרב עובדיה יוסף התנגד לכך שספרדים יתפללו בנוסח האחיד כיוון שאינו תואם את נוסח הספרדים אלא את נוסח ספרד שהוא נוסח של יהודים אשכנזים, ובכך הספרדים נוטשים את מורשתם העדתית.

טיעון נוסף שהועלה נגד בחירת נוסח ספרד כנוסח אחיד היה שבין כה וכה רוב האשכנזים אינם מתפללים בנוסח אשכנז אלא בנוסח ספרד-חסידי ולפיכך פשרה אמיתית בין הספרדים לאשכנזים צריכה להיות פשרה בין נוסח הספרדים לנוסח ספרד-חסידי ולא בין נוסח הספרדים לנוסח אשכנז כפי שעשה הרב גורן.

הרב דב ליאור הסביר את ההתנגדות באופן שונה. לטענתו, הניסיון ליצור נוסח אחיד יצר אמנם נוסח הדומה לנוסח שמתפללים יוצאי אשכנז, אך ניסיון ליצור נוסח אחיד שינה גם את הנוסח הזה. על כן, הנוסח האחיד יוצא "קירח מכאן ומכאן", שכן אינו נוסח אשכנזי לגמרי ולא ספרדי לגמרי. או כפי דבריו של הרב ליאור "הנוסח בצה"ל הוא אחיד בכך שכל אחד אומר 'זה לא הנוסח שלי'."

הנוסח האחיד לא השתרש, בסופו של דבר, בקרב חיילי צה"ל. המקובל כיום במרבית בסיסי צה"ל הוא שהתפילה נערכת לפי המנהג בו רגיל להתפלל שליח הציבור (חזן ספרדי יתפלל בנוסח הספרדים, אשכנזי בנוסח אשכנז או ספרד וכו').

צה"ל
קטגוריה:צה"ל: דת
הפועל ניר רמת השרון

אצטדיון גרונדמן
הפועל ניר רמת השרון היא קבוצת כדורגל ישראלית מהעיר רמת השרון, המשחקת בליגה הלאומית. מגרשה הביתי הוא אצטדיון גרונדמן, המכיל כ-4,300 מקומות ישיבה.

==היסטוריה==
הקבוצה "הפועל רמת השרון" הוקמה ב-1957 והחלה את דרכה בליגה ג'. קבוצה זו בילתה את רוב שנותיה בליגות הנמוכות (ליגה א' וליגה ב') כקבוצה חצי-מקצוענית המנסה להעפיל לליגות הגבוהות ללא הצלחה. בסוף עונת 1983/1984 הצליחה לראשונה להעפיל לליגה השנייה. בעונת 1984/1985 שיחקה הקבוצה בליגה הארצית והייתה זקוקה לניצחון במחזור הסיום על הפועל ירושלים כדי לעלות לליגה הראשונה, אך הקבוצה הפסידה. שנה מאוחר יותר ירדה לליגה א' וכעבור שנתיים חזרה לליגה ב'.

בשנת 1991 הקים מאיר יצחקי, אחיו של ניר יצחקי, כדורגלן הקבוצה בעבר, שנפטר באותה השנה בגיל 18 כתוצאה משבץ מוחי, את קבוצת "מכבי ניר רמת השרון" להנצחת שם אחיו. לאחר מספר שנים במהלך אמצע שנות ה-90 הקבוצות מכבי והפועל רמת השרון אוחדו והקבוצה החדשה נקראה "עירוני ניר רמת השרון". כיום שמה המלא הוא הפועל ניר רמת השרון.

לאחר האיחוד, מצב הקבוצה החל להשתפר בהדרגה והיא החלה לטפס במעלה הליגות. בשנת 1996 עלתה הקבוצה חזרה לליגה א' (הליגה השלישית). בשנת 2000 סיימה רמת השרון במקום השני בליגה א' ולא הייתה אמורה לעלות לליגה הארצית, אולם האיחוד בין בית"ר תל אביב לשמשון תל אביב גרם לעלייתה של רמת השרון לליגה הארצית. בעונת זכתה בגביע הטוטו של הליגה הארצית (הליגה השלישית). בשנת 2004 העפילה רמת השרון לליגה הלאומית (ליגת המשנה).

בעונת עלתה רמת השרון לליגה הבכירה, ליגת העל לראשונה בתולדותיה. כמו כן, באותה עונה זכתה הקבוצה בגביע הטוטו של הליגה הלאומית. מאחר שאצטדיון גרונדמן, בו שיחקה עד אז, לא עמד בדרישות ההתאחדות לכדורגל לאירוח משחקי ליגת העל, אירחה הקבוצה את משחקי הבית שלה באצטדיון וינטר ברמת גן, עד לסיום הכשרתו של אצטדיון גרונדמן במרץ 2012.

לקראת עונת הציג המועדון סמל חדש, בסוף העונה הקבוצה ירדה לליגה הלאומית לאחר שלוש עונות רצופות בליגת העל.

בעונת זכתה קבוצת הנוער של המועדון בגביע המדינה לנוער ע"ש אבי רן.

== סגל נוכחי ==
; נכון ל-1 בפברואר 2024

== צוות מקצועי ==
{| class="wikitable"
|מאמן ראשי
| ירון הוכנבוים
|-
|עוזר מאמן
| לא ידוע
|}

==תארים==
גביע הטוטו (ליגת המשנה)
*זכייה (1) : 2010/2011

גביע הטוטו (הליגה השלישית)
*זכייה (1) : 2003/2004

==שיאים==
* עונות בליגה הבכירה: 3
* הישג שיא בליגה הבכירה: מקום 6 (2012/2013)

==קישורים חיצוניים==
* 

* 

== הערות שוליים ==

קטגוריה:קבוצות כדורגל ישראליות
קטגוריה:קבוצות כדורגל ששיחקו בליגה הבכירה בישראל
קטגוריה:קבוצות כדורגל שהוקמו ב-1957
רמת השרון
קטגוריה:רמת השרון: מועדוני ספורט
זכויות אזרח

זכויות האזרח (באנגלית: Civil liberties) הן זכויות וחירויות המגינות על הפרט בעל אזרחות מפני המדינה, וקובעות את המידה שבה המדינה רשאית להתערב בחיי הפרט של האזרחים. אף על פי שהיקף המונח עשוי להשתנות ממדינה מדינה, דוגמאות בולטות לזכויות האזרח כוללות: את הזכות לחיים, חופש המצפון, חופש הביטוי, חופש העיתונות, חופש הדת, חופש ההתאגדות, חופש ההתאספות, הזכות לביטחון וחירות, הזכות לפרטיות, הזכות לטיפול שווה על פי דין והליך הוגן, והזכות למשפט הוגן. חירויות אזרחיות אחרות כוללות את הזכות לקניין, את הזכות להגן על עצמך ואת הזכות לשלמות הגוף. 

זכויות האזרח כוללות את כל הזכויות והחירויות שמשפיעות על אזרחי המדינה. קטגוריה זו שונה מקטגוריית זכויות האדם, שחוקיהן במדינות דמוקרטיות חלות על כל בני האדם, כולל זרים, אסירים, ילדים או אוכלוסיות אחרות שאינן בהכרח בגדר אזרחים. 

==היסטוריה==
המונח נטבע לראשונה במגנה כרטה האנגלית בשנת 1215, אשר הייתה מבוססת בין היתר על אמנת החירות, אחד המסמכים המרכזיים בהיסטוריה המשפטית של אנגליה.

מאז מלחמת העולם הראשונה, הממשל של מדינות רבות החל לשים פחות דגש לשמירה על זכויות האזרח באמתלת השמירה על הביטחון הלאומי.

פעמים רבות עומדת סוגיית השמירה על זכויות האזרח בלב מחלוקת - לדוגמה: האם יש לשמור על זכויות האזרח גם בעתות מלחמה או בזמני חירום, האם זכויות האזרח אמורות לאפשר לכולם להביא לעולם ולגדל ילדים ו/או להינשא בנישואים אזרחיים אם יחפצו בכך.

== זכויות האזרח בעולם ==
=== בארצות הברית ===
חוקת ארצות הברית, ובמיוחד מגילת הזכויות של ארצות הברית, מגנה על זכויות אזרח רבות של אזרחי ארצות הברית. זכויות האזרח בארצות הברית נחשבים לרוב כבעלי חשיבות משנית לחשיבות של השמירה על ביטחון הציבור.

בארצות הברית משמש המונח בעיקר בהקשר של המאבק לשוויון הזכות של האפריקאים-האמריקאים. לפיכך המונח מתקשר שם בעיקר עם הזכויות לשוויון אזרחי ופוליטי. ב-15 ביוני 2020 בית המשפט העליון של ארצות הברית הרחיב את ההגנה של חוק זכויות האזרח על אפליה בשוק העבודה כנגד להט"ב.

=== בסין ===
סוגיית זכויות האזרח בסין היא נושא שנוי במחלוקת. לאורך השנים מתחו מדינות (בעיקר מדינות דמוקרטיות מערביות) וארגונים בינלאומיים שונים ביקורת על סוגיית זכויות האזרח ברפובליקה העממית של סין. הפרות בוטות של זכויות האזרח בסין כוללים את מדיניות "הקפיצה הגדולה קדימה" אשר גרמה ל-30-20 מיליון סינים למות מרעב, והפגנות בכיכר טיאננמן ב-1989 בהם נרצחו בין 400 ל-2,000 מפגינים ונפצעו בין 7,000 ל-10,000 מפגינים. מקרים של הפרת זכויות האזרח בהווה מבוצעים על ידי הממשל הסיני בטענה שהם הכרחיים כדי לשמור על בטיחון הציבור והיציבות החברתית.

=== בישראל ===

==ראו גם==
* זכויות האדם
* ליברליזם
* התנועה לביטול העבדות
* דמוקרטיה

==קישורים חיצוניים==

* 

==הערות שוליים==

קטגוריה:זכויות האדם
Bleach

Bleach ("חומר הלבנה") הוא אלבום הבכורה של להקת נירוונה, שיצא ב-1989 בחברת סאב פופ.

== סקירה כללית ==
רוב השירים באלבום עוסקים בנושאים מתוך הווי החיים בעיירת הפועלים הקטנה אברדין, וושינגטון שבארצות הברית, בה גדל סולן הלהקה קורט קוביין. האלבום הוא פחות סוריאליסטי ו"שטותניקי" מבחינה טקסטואלית מן החומרים שהוציאה הלהקה אחריו, כנראה בגלל שקוביין עדיין לא נחשף לסגנון הכתיבה של להקת הפיקסיז שמאוחר יותר הוא הודה בהשפעתם הגדולה עליו ובפרט על השיר "Smells Like Teen Spirit". האלבום מושפע בכבדות מבחינה מוזיקלית מבלאק סבאת' המוקדמת ומשירי הרוק האיטיים והדיכאוניים של מלווינס ומאדהאני. קורט טען גם כי הלהקה האזינה רבות ללהקת המטאל השווייצרית האקסצנטרית סלטיק פרוסט לפני הקלטת האלבום. שורשי הפאנק רוק של הלהקה בולטים בעיקר בשיר "Negative Creep". הסינגל הראשון, "Love Buzz", הוא גרסת כיסוי לשיר של להקת הרוק ההולנדית "שוקינג בלו". סינגל נוסף בשם "About a Girl" מציג את המעברים בין נגינה שקטה לרועשת, שהושפעו מהפיקסיז ומדינוזאור ג'וניור והפכו עם הזמן למזוהים עם נירוונה עצמה. בליץ' הוקלט באולפני Reciprocal Recording בסיאטל, וושינגטון בעלות של 606.17$. האלבום נמכר ב-6,000 עותקים בשנים הראשונות לאחר הוצאתו. לאחר ההצלחה האדירה של Nevermind החלה התעניינות מחודשת בחומרים מוקדמים של הלהקה, ומכירות בליץ' האמירו לארבעה מיליון עותקים.

שלושה מן השירים ("Floyd the Barber" ,"Paper Cuts" ו-"Downer") הוקלטו עם דייל קרובר ממלווינס כמתופף במהלך הקלטות של דמואים בינואר 1988. הלהקה אהבה את התוצאות מספיק כדי להכלילן באלבום ולא להקליטן מחדש עם המתופף צ'אד צ'אנינג. בעיני רבים נחשב האלבום לאלבום הבי מטאל לכל דבר וכן קרוב יותר ברוחו למוזיקת הגראנג' המקורית מאלבומיה הבאים של נירוונה.

== רשימת השירים ==

== קישורים חיצוניים ==

* [http://www.livenirvana.com/sessions/studio/december-1988.php תיעודים של הקלטות שירי האלבום] 

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1989
קטגוריה:נירוונה
קטגוריה:אלבומים באנגלית
קטגוריה:אלבומי פלטינה בארצות הברית
קייבו ורונה

קייבו ורונה (באיטלקית: Associazione Calcio ChievoVerona) הייתה קבוצת כדורגל איטלקית מהעיר ורונה. הקבוצה המקצוענית פעלה משנת 1929 עד לשנת 2021 ומאז היא משמשת רק כקבוצת נוער.

מועדן הכדורגל קליבנסה שהוקם על ידי קפטן העבר של הקבוצה סרחיו פליסיה משחק בסרייה ד' ונחשב כממשיך של מועדון העבר

==היסטוריה==
קבוצת הכדורגל הוקמה בשנת 1929, והעפילה לראשונה בתולדותיה לליגה הראשונה בעונת , ושיחקה בליגה הראשונה ברציפות עד עונת . הקבוצה לא זכתה מעולם בתואר משמעותי כלשהו.

בעונת קייבו קבלה הזדמנות להשתתף בליגת האלופות לאחר פרשת השחיתות של הכדורגל האיטלקי, כנציגה הרביעית של איטליה, אבל היא הפסידה לקבוצת לבסקי סופיה הבולגרית 2:4 בסיכום שני המשחקים. בסיום אותה עונה קייבו ירדה ליגה במחזור האחרון. אחרי עונה אחת בסרייה ב' הצליחה קייבו לסיים במקום הראשון וחזרה לסרייה א'. מעונת הקבוצה שיחקה ברציפות בליגה האיטלקית הראשונה עד עונת , בה סיימה במקום האחרון בליגה וירדה לליגה השנייה. כינויה של הקבוצה הוא "החמורים המעופפים" או "ג'אלובלו" (הצהובים- כחולים).

ביולי 2021, לאחר שתי עונות בסרייה ב', הורדה קייבו לסרייה ד' לאחר שלא הצליחה להוכיח את יציבותה הכלכלית. המועדון הוכרז כפושט רגל וישחק בעונת 2021/2022 בסרייה ד'. עם זאת, ב-21 באוגוסט, הודיעה קייבו כי לא הצליחה להירשם אף לסרייה ד', בשל אי מציאת רוכשים למועדון והמועדון חדל מלהתקיים. קבוצת הנוער ממשיכה לשחק תחת השם "קייבו ורונה".

== אצטדיון ויריבות ==
משנת 1986 משחקת קייבו ורונה באצטדיון מארקאנטוניו בנטגודי, המכיל 39,211 מקומות ישיבה, וחולקת אותו עם היריבה העירונית הלאס ורונה. למעשה, זהו הדרבי היחידי בעיר ורונה, והמשחקים בין שתי הקבוצות נקראים "דרבי דלה שאלה" על שם המשפחה האריסטוקרטית דלה-שאלה מהמאה ה-13 וה-14, ששלטה באזור ורונה בימי הביניים ותקופת הרנסאנס המוקדמת. בעונת 2001/2002 היריבות הגיעה לשיאה כאשר שתי הקבוצות שיחקו בסרייה א', כשבאותה העונה למעשה התקיים הדרבי הראשון בין הקבוצות בו ניצחה הלאס 2–3 את קייבו, כשניצחה את ורונה 1–2 במשחק השני ביניהם. מפגש זה הפך את ורונה לעיר החמישית בסרייה א' שהיה לה דרבי עירוני מקומי (עד הפסקת פעילותה של קייבו), ביחד עם: מילאנו, רומא, טורינו וג'נובה.

==הישגים באירופה==
* ליגת האלופות:
** סיבוב מוקדמות (1): 2006/2007
* גביע אופ"א:
** סיבוב ראשון (2): 2002/2003, 2006/2007

==קישורים חיצוניים==

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1929
קטגוריה:ורונה: ספורט
התמדתו של הזיכרון

התמדתו של הזיכרון (בספרדית: La persistencia de la memoria; בקטלאנית: La persistència de la memòria) הוא ציור שמן, משנת 1931 - אחד הציורים המפורסמים ביותר של האמן סלבאדור דאלי, שנחשב לאחת מהיצירות הנודעות והמוערכות בסגנון הסוריאליזם באמנות.

כיום היצירה מוצגת במומה - המוזיאון לאומנות מודרנית שבעיר ניו יורק.

==תיאור היצירה==
דאלי החל את היצירה בציור אחת התמונות האהובות עליו - חוף ים באזור קטלוניה שבספרד. לאחר מכן הוסיף את השעון הנמס המפורסם בעקבות גבינת קממבר נמסה. היצירה מתארת את השעונים כנמסים, ואת הנמלים האוכלות אותם - כאמירה על הזמן שנראה בעיני אנשים כדבר קבוע ובעצם אין הוא כזה. הניגוד בין הנוף המוקפא שברקע לבין תנועת השעונים וזרימתם מדגיש אצל הצופה בתמונה את תחושת הזמן שחולף ורק הזמן הוא שמשתנה.

במרכז התמונה, תחת אחד השעונים ישנו פרופיל של פרצוף המופיע ביצירה קודמת של דאלי - "המאונן הגדול".

==שם היצירה==
שם היצירה ניתן לה על ידי גאלה, אשתו של דאלי. כאשר עזבה את ביתם המשותף ונסעה לקונצרט ראתה רק את קו החוף בקאפ דה קרוס. דאלי צייר את היצירה במהירות, ועם שובה מן הקונצרט הייתה היצירה מוכנה. גאלה התרשמה מן השעונים הנמסים ואמרה לבעלה כי מי שיראה את התמונה לעולם לא ישכח אותה.

==היסטוריה==
היצירה הוצגה לראשונה בניו יורק בשנת 1932 ולאחר מכן נמכרה בעלות של 250 דולרים. היצירה הפכה להיות אחת היצירות הידועות ביותר של דאלי, ובשנת 1938 הוצגה כרקע לסרט המצויר Dough for the Do-Do מאת אולפני האחים וורנר.
דאלי חזר לרעיונות בבסיס יצירה זו ביצירה אחרת - "התפוררות התמדתו של הזיכרון" בשנת 1954 - יצירה המוצגת במוזיאון דאלי שבסיינט פיטרסברג פלורידה.

דאלי אף יצר מספר ליתוגרפיות ופסלים של השעונים הנמסים המפורסמים.

==קישורים חיצוניים==

* 

קטגוריה:סלבדור דאלי
קטגוריה:ציורים סוריאליסטים
קטגוריה:המוזיאון לאמנות מודרנית
קטגוריה:ציורים משנות ה-1930
נוסחת הרון

בגאומטריה, נוסחת הֵרון משמשת לחישוב שטח של משולש על-פי אורכי שלוש צלעותיו. 
הנוסחה קובעת שהשטח הוא <math>\mathrm{area} = \sqrt{s\left(s-a\right)\left(s-b\right)\left(s-c\right)} = {\ \sqrt{(a+b+c)(a+b-c)(b+c-a)(c+a-b)\,}\ \over 4}</math>, כאשר b ,a, ו-c הם אורכי הצלעות, ו-<math>s=\frac{a+b+c}{2}</math> היא מחצית ההיקף.

אי-שוויון המשולש מבטיח שכל הביטויים תחת סימן השורש חיוביים.

==היסטוריה==
גילוי הנוסחה מיוחס להרון מאלכסנדריה במאה הראשונה, והוכחה לנוסחה מופיעה בספרו "מטריקה" (Metrica). אף על פי כן, כיום מאמינים כי ארכימדס כבר הכיר את הנוסחה ואף ייתכן כי הנוסחה הייתה ידועה זמן רב קודם לכן.
המתמטיקאי הסיני צ'ין ג'יו-האו גילה אותה מחדש במאה ה-13.

==הוכחה==
להלן הוכחה מודרנית הנעזרת באלגברה ובטריגונומטריה. הוכחה זו שונה למדי מההוכחה שניתנה על ידי הרון.

נניח כי a, b, c מייצגות את צלעות המשולש, וכי A, B, C מייצגות את הזוויות הנגדיות להן, בהתאמה. על פי משפט הקוסינוסים
:<math>\cos(C) = \frac{a^2+b^2-c^2}{2ab}</math>.
באמצעות שימוש באלגברה מגיעים ל-:
:<math>\sin(C) = \sqrt{1-\cos^2(C)} = \frac{\sqrt{4a^2 b^2 -(a^2 +b^2 -c^2)^2 }}{2ab}</math>.
הגובה לבסיס a הוא (bsin(C, ומכאן נובע ש-:
:{|
|- align=left
|<math>= \frac{1}{2} (\mbox{base}) (\mbox{altitude})</math>
|<math>S\,</math>
|- align=left
|<math>= \frac{1}{2} ab\sin(C)</math>
|
|- align=left
|<math>= \frac{1}{4}\sqrt{4a^2 b^2 -(a^2 +b^2 -c^2)^2}</math>
|
|- align=left
|<math>= \frac{1}{4}\sqrt{(c^2 -(a -b)^2)((a +b)^2 -c^2)}</math>
|
|- align=left
|<math>= \frac{1}{4}\sqrt{(c -(a -b))((c +(a -b))((a +b) -c))((a +b) +c)}</math>
|
|- align=left
|<math>= \sqrt{s\left(s-a\right)\left(s-b\right)\left(s-c\right)}.</math>
|}

כאשר s מוגדר כ-:
:{|
|- align=left
|<math>\ s = \frac{a + b + c}{2}</math>
|}

==הכללה==
נוסחת הרון היא למעשה מקרה פרטי של נוסחת ברהמגופטה (Brahmagupta's formula) לשטח של מרובע החסום במעגל, ושניהם הם למעשה מקרים פרטיים של נוסחת ברטשניידר לשטח של מרובע.

הצגת נוסחת הרון באמצעות דטרמיננטה במונחים של ריבועי המרחקים בין שלושה קודקודים,
:<math> S = \frac{1}{4} \sqrt{ \begin{vmatrix} 
 0 & a^2 & b^2 & 1 \\
a^2 & 0 & c^2 & 1 \\
b^2 & c^2 & 0 & 1 \\
 1 & 1 & 1 & 0
\end{vmatrix} } </math>
ממחישה את הדמיון לנוסחת טרטליה עבור נפח של פירמידה משולשת. 

==יציבות מספרית==
נוסחת הרון כפי שהוצגה לעיל אינה יציבה מספרית עבור משולשים בעלי זווית קטנה מאוד, בחישוב העושה שימוש בנקודה צפה. חלופה יציבה מצריכה סידור מחדש של צלעות המשולש, כך ש-a &ge; b &ge; c וחישוב של הנוסחה
:<math>S = 1/4\sqrt{(a+(b+c)) (c-(a-b)) (c+(a-b)) (a+(b-c))}</math>
הסוגריים הכרחיים למניעת אי יציבות מספרית בהערכה.

==קישורים חיצוניים==

* [https://web.archive.org/web/20180908074055/http://jwilson.coe.uga.edu/EMT668/EMAT6680.2000/Umberger/MATH7200/HeronFormulaProject/GeometricProof/geoproof.html הוכחה גאומטרית לנוסחת הרון (אנגלית)]
* 

קטגוריה:משולש
הרון
קטגוריה:הוכחות
קטגוריה:שטח
מזרח אסיה

מזרח אסיה מסומן בירוק
מזרח אסיה הוא חלק מאסיה אשר מוגדר בדרך כלל לפי תנאי אקלים או תרבות. מבחינה גאוגרפית, שטחה של מזרח אסיה הוא כ-6,640,000 קמ"ר והוא מהווה כ-15% משטחה של יבשת אסיה. במזרח אסיה גרים כ-1.5 מיליארד בני אדם, 38% מאוכלוסיית היבשת וכחמישית מאוכלוסיית העולם.

מבחינה תרבותית, האזור נמצא תחת השפעה היסטורית סינית חזקה. הכתב הסיני השפיע מאוד על צורות הכתיב בשפות הנפוצות באזור. גם פילוסופיות סיניות דוגמת קונפוציאניזם ונאו-קונפוציאניזם נפוצות באזור זה.

==מדינות מזרח-אסיה==
{| class="wikitable sortable"
!מדינה
!בירה
!שטח (קמ"ר)
!אוכלוסייה
!צפיפות (נפ"ש לקמ"ר)
!מדד הפיתוח האנושי
|-
|
|בייג'ינג
|9,640,011
|1,373,000,000
|138
|0.727
|-
|
|טוקיו
|377,930
|126,890,000
|337
|0.891
|-
|
|סיאול
|100,210
|51,482,816
|500
|0.898
|-
|
|פיונגיאנג
|120,538
|25,155,000
|198
|0.595
|-
|
|טאיפיי
|36,188
|23,468,748
|639
|0.884
|-
|
|הונג קונג
|1,104
|7,298,600
|6,390
|0.912
|-
|
|מקאו
|30
|642,900
|18,662
|0.892
|-
|
|אולן בטור
|1,564,100
|3,041,648
|2
|0.698
|}

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:אסיה: אזורים
A Momentary Lapse of Reason

A Momentary Lapse of Reason (רגע של התדרדרות חשיבה) הוא האלבום ה-13 של להקת הרוק פינק פלויד. אלבום זה הוא האלבום הראשון של הלהקה ללא רוג'ר ווטרס, שעזב בשנת 1985 לאחר הסכסוכים הפנימיים בלהקה, ולכן הוא מיוחס בעיקר לדייוויד גילמור. האלבום הכיל בתוכו מספר שירים שהפכו ללהיטים, כגון Learning to Fly ו-On the Turning Away, אשר הביאו את האלבום למקום השלישי במצעדים של ארצות הברית ואירופה.

רוב האלבום בוצע על ידי דייוויד גילמור ונגנים אחרים. כתוצאה, המתופף, ניק מייסון, הרגיש שלא שותף דיו ביצירה. כך לדוגמה צורמת נגינתו של קרמין אפיס על התופים במקום מייסון בשיר The Dogs of War. נגן הקלידים, ריצ'רד רייט, הצטרף בחזרה ללהקה באמצע הכנת התקליט, ולכן השתתף רק במספר שירים. באלבום, על הבס מנגן טוני לוין הבסיסט של להקת קינג קרימזון.

== עיצוב התקליט ==
על התקליט נראית תמונה ובה 800 מיטות של בית-חולים. התמונה צולמה על ידי סטורם ת'ורג'רסון.

== רשימת רצועות ==

== סגל ==
* דייוויד גילמור (גיטרה, שירה)
* ניק מייסון (תופים)
* ריצ'רד רייט (קלידים)
* טוני לווין (גיטרה בס)
* בוב אזרין (קלידים, כלי הקשה, רצף)
* ג'ים קלטנר (תופים)
* סטיב פורמן (כלי הקשה)
* ג'ון קרין (קלידים)
* טום סקוט (סקסופון אלט, סקסופון סופרן)
* סקוט פייג' (סקסופון טנור)
* קרמין אפיס (תופים)
* פאט לאונרד (סינתיסייזר)
* ביל פיין (אורגן האמונד)
* מיכאל לנדאו (גיטרה)
* ג'ון האליוול (סקסופון)
* דרלין קולדנהבן, קרמן טווילי, פיליס סיינט ג'יימס ודוני ג'ררד (שירת רקע)

== אישורים והיתרים ==
* זהב ופלטינה (נובמבר, 1987)
* פלטינה כפולה (ינואר, 1988)
* פלטינה משולשת (פברואר, 1992)
* פלטינה מרובעת (אוגוסט, 2001)

==קישורים חיצוניים==

קטגוריה:אלבומי 1987
קטגוריה:אלבומי פינק פלויד
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי חברת קולומביה רקורדס
קטגוריה:אלבומי חברת EMI
ברודוויי בוגי ווגי

ברודוויי בוגי ווגי (באנגלית: Broadway Boogie-Woogie), יצירתו של פיט מונדריאן המוצגת במוזיאון לאמנות מודרנית שבעיר ניו יורק.

היצירה צוירה בשנת 1943 בסגנון ציור מופשט גאומטרי, סגנון הצביעה הוא לוקאלי עבודת האומן עם המכחול אינה חשופה והיא מתארת בסגנון אבסטרקטי, במבט-על, את רחובות ניו יורק, הבנויים שתי וערב. מונדריאן, שהגיע לעיר שנים ספורות קודם לכן (בשנת 1940), הושפע מהתנועה התוססת במנהטן וממוזיקת הבוגי ווגי שאהב.

==קישורים חיצוניים==

* [http://www.moma.org/collection/browse_results.php?object_id=78682 אתר מומה]

קטגוריה:ציורים
קטגוריה:יצירות אמנות מודרניסטיות
קטגוריה:המוזיאון לאמנות מודרנית
קטגוריה:ציורים מופשטים
קטגוריה:יצירות משנת 1943
קטגוריה:ציורי שמן
משאבת אינסולין

משאבת אינסולין ממוצעת
משאבת אינסולין היא פיתוח רפואי שנוצר למען חולי סוכרת ומהווה חיקוי לתאי הבטא. המכשיר משמש לניהול החדרת הורמון האינסולין לגופם על מנת לאפשר ספיגת סוכרים מזרם הדם אל התאים השונים בגוף. המשאבה עצמה, שגודלה כגודל ביפר, מכילה מחסנית של אינסולין ומאפשרת לחולה לשלוט בכמות האינסולין שתועבר לגוף. משאבות האינסולין משפרות את איכות חייהם של חולי הסוכרת ומקלות על אורח החיים הקפדני והמחמיר של חולי הסוכרת, הכולל זריקות יומיות שאינן נעימות ומצריכות זמן ותנאים נוחים.

== החדרת האינסולין ==
רוב משאבות האינסולין מחוברות לגוף ומחדירות את האינסולין באמצעות צינורית דקה, כמו זאת המשמשת לעירוי (אינפוזיה) של תרופות ותמיסות שונות בבתי חולים. ישנן גם מספר סוגי משאבות הפועלות ללא צינורית וזאת בעזרת יחידה קטנה (הידועה בשם "פוד") המחוברת לגוף המטופל ומכילה את מיכל האינסולין ושלט רחוק שאיתו ניתן לשלוח פקודות לפוד ולבצע בולוסים (הזרקות אינסולין המותאמות לארוחה או לתיקון רמות הסוכר בדם).

== חיישן ==

ישנם סוגי משאבות אינסולין המשולבות ביחד עם חיישן מיוחד המחובר לגוף המטופל ("סנסור") ומאפשר קריאת סוכר רציפה; כך ניתן למדוד את רמת הסוכר בדם ללא דקירת האצבעות. סוג אחד של הסנסורים יכול להתריע במקרה של היפוגליקמיה או היפרגליקמיה, וכך המטופל ידע על כך שרמת הסוכר בדמו היא אינה בתחום הנורמה.

== ראו גם ==
* סוכרת
* לבלב מלאכותי

== לקריאה נוספת ==
* ד"ר חוליו וינשטיין, [http://www.sukeret.co.il/sitefiles/1/503/3891.asp משאבות אינסולין], אתר האגודה הישראלית לסוכרת

== קישורים חיצוניים ==

* 
* 

== הערות שוליים ==

קטגוריה:טיפול בסוכרת
קטגוריה:ציוד רפואי
קטגוריה:מכשירי חשמל רפואיים
אינסולין
גרפיקה

גרפיקה היא שם כללי לכל עבודת עיצוב, עימוד וסידור של אלמנטים ויזואליים, לרוב דו־ממדיים כמו עיתונים, ספרים ובכרזות פרסומת. כמו כן נכללים בתחום עריכה של תמונות קיימות (כגון ריטוש צילומים) ויצירת דימויים חדשים, כגון לוגואים לחברות. בעשור השני של המאה ה-21, בכל עבודות הגרפיקה משתמשים בתוכנות מחשב מיוחדות, המאפשרות רמות גימור גבוהות ומהירות עבודה מיטבית. הגרפיקה גם היא ענף מתפתח הנלמד במקומות רבים, אם כי היא נתפסת כפחות "אמנותית" מאשר עיצוב ויותר כאמנות שימושית.

עיצוב גרפי מוצלח משלב בתוכו נוחות רבה מלבד ההצלחה ליצור מראה נעים לעין. כמו כן עיצוב מוצלח מדגיש את הפרטים שהוגדרו כחשובים ביותר, ונמדד בהצלחתו להפנות את תשומת לב המתבונן אל הפרטים האלו.

== גרפיקה ממוחשבת ==
עם התפתחות הטכנולוגיה הממוחשבת, נוצרו אפשרויות נוספות רבות לעיצוב גרפי. שני השינויים העיקריים:
* יצירת אפשרות לאדם בעל חוש גרפי שלא ניחן בכישרון ציור
* יצירת אפשרות לביצוע עבודות מדויקות יותר

גרפיקה ממוחשבת היא גרפיקה אשר נוצרת באמצעות מחשבים, המוצגת ומעובדת באמצעות מחשב עם תוכנות וחומרות מותאמות. התפתחות הגרפיקה הממוחשבת תרמה לאינטראקציה טובה יותר ולהבנה טובה יותר של סוגי מידע מגוונים, השפיעה רבות על סוגי מדיה שונים ועשתה מהפכה בתעשיית האנימציה, סרטים ומשחקי מחשב.

המונח גרפיקה ממוחשבת מתייחס למספר אלמנטים בהם:
* הצגה ומניפולציה על אובייקט ויזואלי באמצעות מחשב
* טכנולוגיות שונות המשמשות ליצירה ועיבוד אובייקט ויזואלי
* הפקה של אובייקט ויזואלי

גרפיקה ממוחשבת קיימת היום בכלי מדיה רבים כמו טלוויזיה, עיתונים, אינטרנט וכדומה, ומשמשת למגוון רחב של היבטים גרפיים כמו יצירת הדמיות, פרסומות, עיבוד תמונות ועוד.

כלים רבים פותחו להמחשת נתונים וניתן לחלק את הדמיות המחשב לסוגים שונים: 2D (דו־ממדי), 3D (תלת־ממדי) וגרפיקה מונפשת. עם התפתחות הטכנולוגיה, גרפיקה ממוחשבת תלת־ממדית הפכה יותר נפוצה, אך במקביל עדיין ישנו שימוש רחב בגרפיקה ממוחשבת דו־ממדית.

=== תוכנות לגרפיקה ממוחשבת ===

== קישורים חיצוניים ==

* [https://www.youtube.com/watch?v=5oK8UTRgvJU Graphics vs. Aesthetics - Why High Resolution Graphics Aren't Enough] סרטון הסבר על אסתטיקה מול גרפיקה 
* טרנספורמציה אפינית
* [https://blog.advids.co/20-brilliant-animated-motion-graphics-video-examples/ Motion Graphics]
* [https://impellearning.com/video-production גרפיקה חזותית]
* 

*
קטגוריה:אמנות חזותית
קטגוריה:עיצוב גרפי
ליל כוכבים

ליל כוכבים (בהולנדית: De sterrennacht) הוא ציור שמן של הצייר ההולנדי וינסנט ואן גוך, משנת 1889. הציור, המוצג כיום במוזיאון לאמנות מודרנית שבניו יורק, הוא אחד הציורים הנודעים ביותר של ואן גוך, וזכה להתייחסויות רבות בתרבות המערבית.

==תיאור==
הציור "ליל כוכבים" מתאר את הנוף הנשקף מחלון חדרו של ואן גוך בסנטוריום הפסיכיאטרי שבו שהה בשל דיכאון, בעיירה הצרפתית סן רמי (Saint-Rémy) שבפרובאנס. במישור הקדמי מתוארת קבוצת עצים גבוהים דמויי ברוש, מאחוריהם משתרעת העיירה הקטנה כשבמרכזה בית עם צריח, ובאופק מופיעה שרשרת גבעות.

עיקר הציור הוא תיאור שמי הלילה, התופסים כשני שלישים משטח הבד. בשמים שיבץ ואן גוך מספר כוכבים וירח, כשכל אחד מהם מוקף בהילת אור מעגלית. ואן גוך תיאר את השמים בעזרת משיכות מכחול מלאות אימפסטו, היוצרות תחושה של תנועה. תיאור זה נסמך הן על סגנון הציור האימפרסיוניסטי - בבקשו להעניק ממשות חומרית לאור - והן על השפעת הציור הפוסט אימפרסיוניסטי - בכל הקשור לתיאור אקספרסיבי ומלא רגש.

==היסטוריה==
"ליל כוכבים", דיו על נייר, 47x62.5 ס"מ
בספטמבר 1888 צייר ואן גוך את "ליל כוכבים מעל הרון". הציור מתאר את נהר הרון באזור ארל מצויר בטכניקה של משיכות מכחול מודגשות ובצבעים העתידים להופיע גם בציור "ליל כוכבים". הנושא של "ליל כוכבים" מופיע ברישום הכנה של ואן גוך הנמצא כיום ב"Kunsthalle Bremen" בברמן. את הציור יצר ואן גוך ביוני 1889. בספטמבר של אותה שנה שלח ואן גוך את רישום ההכנה אל תיאו, אחיו.

==הציור בתרבות==
*כריכת הספר "אשמת הכוכבים" של ג'ון גרין, במהדורה העברית, עוצבה בהשראת הציור.
*הציור היווה השראה לזמר דון מקליין אשר כתב את השיר "Vincent" המתחיל במילים "ליל זרוע כוכבים" (Starry, Starry Night).
*הציור היווה השראה למשוררת אן סקסטון בשירה "The Starry Night" משנת 1962.
*הציור הופיע על סוליות נעליה של הזמרת סינדי לאופר בעטיפה האחורית של אלבומה "She's So Unusual".
* כרזת הסרט "חצות בפריז" של וודי אלן עוצבה בהשראת הציור.

==קישורים חיצוניים==

* [http://www.moma.org/collection/browse_results.php?object_id=79802 התמונה באתר MoMA]
* [http://www.googleartproject.com/museums/moma/the-starry-night התמונה] באתר Google Art Project
* [https://www.youtube.com/watch?v=PMerSm2ToFY סרטון] בנושא המתמטיקה מאחורי הציור (אנגלית)
* 
* 

קטגוריה:ציורים
קטגוריה:וינסנט ואן גוך: ציורים
קטגוריה:ציורי נוף
קטגוריה:יצירות אמנות מודרניסטיות
קטגוריה:ציור פוסט-אימפרסיוניסטי
קטגוריה:המוזיאון לאמנות מודרנית
קטגוריה:הירח באומנות
לאו מולדובני

5 ליי מולדובני
הלֶאוּ (ברומנית: Leu, ברבים: לֵיי, לפי תקן ISO 4217 סימנו: MDL) הוא ההילך החוקי של מולדובה. לאו אחד מחולק ל-100 באן.

משמעות השם "לאו" הוא "אריה".

==ראו גם==
* לאו רומני

==קישורים חיצוניים==

* 

קטגוריה:מולדובה: כלכלה
קטגוריה:מטבעות אירופה
קטגוריה:מטבעות
המנון מולדובה

השפה שלנו (במולדובנית: Limba noastră) הוא ההמנון הלאומי של מולדובה. המילים חוברו על ידי אלכסיי מטייביץ' (Alexei Mateevici) והלחן הוא של אלכסנדרו כריסטאה (Alexandru Cristea).

ההמנון אומץ רשמית בשנת 1994 והחליף את השיר "התעורר, רומני!", אשר משמש עד היום כהמנון רומניה, כהמנון הלאומי.

השיר כתוב בסגנון רומנטי ומתמקד בשפה המולדובנית, אף על פי שהיא לא מצוינת בו במפורש. מתוך 12 בתי השיר, מושרים חמישה בתים (הראשון, השני, החמישי התשיעי והאחרון).

==מילות ההמנון==

{| cellpadding="5" align="center"
|-
! תרגום לעברית !! מולדובנית
|-
| <poem>שפתנו היא אוצר
במעמקים משוקע,
מחרוזת מאבן נדירה
באחוזה שהושבה.

שפתנו היא להבה הדולקת
בעם שלפתע
הקיץ משנת המוות,
כמו הגיבור שבאגדה.

שפתנו היא עלה ירוק,
אי השקט שביערות העד,
הדניסטר השטוח המאבד בגליו
את בתי הנר של הכוכבים.

שפתנו היא שפת קודש,
שפת הדרשות הישנות,
אותה מבכים וגם שרים לה
האיכרים ליד האח.

יזרח אוצר
במעמקים משוקע,
מחרוזת מאבן נדירה
על אחוזה שהושבה.</poem>
| dir="ltr" | <poem>Limba noastră-i o comoară
În adîncuri înfundată,
Un şirag de piatră rară
Pe moşie revărsată.

Limba noastră-i foc, ce arde
Într-un neam, ce fără veste
S-a trezit din somn de moarte,
Ca viteazul din poveste.

Limba noastră-i frunză verde,
Zbuciumul din codrii veşnici,
Nistrul lin, ce-n valuri pierde
Ai luceferilor sfeşnici.

Limba noastră-i limbă sfîntă,
Limba vechilor cazanii,
Care-o plîng şi care-o cîntă
Pe la vatra lor ţăranii.

Răsări-va o comoară
În adîncuri înfundată,
Un şirag de piatră rară
Pe moşie revărsată.</poem>
|}

==ראו גם==

==קישורים חיצוניים==

* [https://web.archive.org/web/20090215023513/http://moldova.md/en/simbol/ סמלי מדינת מולדובה] באתר הרשמי של רפובליקת מולדובה. 

מולדובה
קטגוריה:מולדובה: סמלים לאומיים
קטגוריה:שירים על שפה
אלכסנדר דיומא הבן

[[פרוטומה מאת ז'אן-בטיסט קארפו במוזיאון ד'אורסה]]
אלכסנדר דיומא הבן (בצרפתית: Alexandre Dumas, fils; 27 ביולי 1824 – 27 בנובמבר 1895) היה סופר ומחזאי צרפתי.

== ביוגרפיה ==
אלכסנדר דיומא הבן נולד בפריז כבנו הבלתי חוקי של אלכסנדר דיומא האב, מחבר הרומן "שלושת המוסקטרים". אמו הייתה מארי-לור-קתרין לאבה, תופרת. ב-1831 הכיר בו אביו כבנו, הוציאו מחזקת אמו, והעניק לו חינוך ברמה גבוהה. עובדת היותו בן בלתי חוקי מצאה לה ביטוי במחזה שכתב ב-1858, "הבן הבלתי חוקי", בו תמך בגישה כי על אב לבן בלתי חוקי לאמץ את בנו ולשאת את אמו לאישה.

ב-1844 עקר דיומא לפרבר של פריז כדי להתגורר עם אביו. בתקופה זו פגש בקורטיזנה מארי דופלסי (Marie Duplessis), עמה הייתה לו פרשיית אהבים שארכה כשנה, ושהייתה מקור השראתו לרומן "הגברת עם הקמליות". את הרומן פרסם ב-1848, לאחר מותה של דופלסי ב-1847 משחפת. הרומן עוסק בעולם הדמימונד, ששימשו למטרות בידור של גברים. לאחר הצלחתו עובד הרומן למחזה בשם זהה, והועלה על בימת ה"תיאטר וודוויל" בפריז ב-1852. ג'וזפה ורדי כתב שנה מאוחר יותר את האופרה "לה טראוויאטה", בהתבסס על הספר והמחזה. את הליברית כתב פרנצ'סקו מריה פיאבה.

הצלחתו של דיומא בתחום המחזאות הביאה אותו להתמקד בתחום זה.

ב-1864 התחתן, ונולדו לו שתי בנות. ב-1874 התקבל כחבר באקדמיה הצרפתית.
ב-1894 עוטר באות לגיון הכבוד הצרפתי, ושנה מאוחר יותר מת.

== יצירתו ==
ביצירותיו של אלכסנדר דיומא הבן בלטה מאוד המגמה המוסרית. הוא דגל ביצירותיו בשוויון בין המינים, ביטול הדעות הקדומות ותיקון מידות.
* הספר הידוע והיחיד פרי עטו שתורגם והופיע בעברית הוא "הגברת עם הקמליות" (1848), בתרגומו של אריה ענבי. הספר הופיע בשנת 1949 בהוצאת נקודים. מהדורה חדשה יותר הופיעה בהוצאת כנרת.
* המחזה אשת קלוד (1873) עוסק בשיבת ציון, והוא המחזה הציוני הראשון שנכתב על ידי לא-יהודי. שלוש שנים מאוחר יותר נכתב הספר הציוני "דניאל דרונדה" על ידי הסופרת הנוצרייה ג'ורג' אליוט.

==קישורים חיצוניים==

* 
* 
* 
* 

== הערות שוליים ==

קטגוריה:סופרים צרפתים
קטגוריה:מחזאים צרפתים
קטגוריה:קצינים גדולים בלגיון הכבוד
קטגוריה:חברי האקדמיה הצרפתית
קטגוריה:אישים הקבורים בבית הקברות של מונמארטר
אלכסנדר דיומא הבן
קטגוריה:צרפתים שנולדו ב-1824
קטגוריה:צרפתים שנפטרו ב-1895